CELEX: 32022D0119
Language: bg
Date: 2022-01-26 00:00:00
Title: Решение (ЕС) 2022/119 на Комисията от 26 януари 2022 година за отмяна на Решение 2004/613/ЕО за създаването на консултативна група по хранителната верига и здравето на животните и растенията

28.1.2022   
               
               
                  BG
               
               
                  Официален вестник на Европейския съюз
               
               
                  L 19/71
               
            
         РЕШЕНИЕ (ЕС) 2022/119 НА КОМИСИЯТА
         от 26 януари 2022 година
         за отмяна на Решение 2004/613/ЕО за създаването на консултативна група по хранителната верига и здравето на животните и растенията
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като има предвид, че:
         
                     (1)
                  
                  
                     С Решение 2004/613/ЕО на Комисията (1) беше създадена консултативната група по хранителната верига и здравето на животните и растенията. Комисията извърши консултации с тази група относно работната си програма в областта на безопасността на храните и фуражите, на етикетирането и представянето на храните и фуражите, на храненето на човека във връзка със законодателството в областта на храните, на здравето и хуманното отношение към животните, и на здравето на растенията, както и относно мерките, които Комисията трябваше да предприеме или да предложи в горепосочените области на политиката.
                  
               
                     (2)
                  
                  
                     На 20 май 2020 г. Комисията прие стратегията „От фермата до трапезата“ за справедлива, здравословна и екологосъобразна продоволствена система (2).
                  
               
                     (3)
                  
                  
                     При изпълнението на стратегията „От фермата до трапезата“ следва да се проведат консултации със заинтересовани страни с експертен опит в областта на здравеопазването, храненето, маркетинга, околната среда, климата, устойчивото земеделие, агрономията, рибарството, аквакултурите и социалните науки, както и в областта на цифровата трансформация и на финансите, свързани с продоволствените системи.
                  
               
                     (4)
                  
                  
                     Следователно въпросите, свързани с изпълнението на стратегията „От фермата до трапезата“, надхвърлят експертния опит на групата, както е предвиден понастоящем в Решение 2004/613/ЕО. Поради това, за да се осигури по-широко участие на експертите в тези области на политиката, е необходимо да се създаде нова неформална експертна група с увеличен брой членове и разширен обхват на задачите.
                  
               
                     (5)
                  
                  
                     С оглед на гореизложеното е необходимо Решение 2004/613/ЕО да бъде отменено.
                  
               
                     (6)
                  
                  
                     Тъй като мандатът на членовете на настоящата консултативна група изтича на 14 юли 2022 г., настоящото решение следва да се прилага от следващия ден,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2004/613/ЕО се отменя.
         
         
            Член 2
            Настоящото решение влиза в сила на двадесетия ден след деня на публикуването му в Официален вестник на Европейския съюз.
            
            То се прилага от 15 юли 2022 г.
         
         
            Съставено в Брюксел на 26 януари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  Решение 2004/613/ЕО на Комисията от 6 август 2004 г. за създаването на консултативна група по хранителната верига и здравето на животните и растенията (ОВ L 275, 25.8.2004 г., стр. 17).
         
            (2)  Съобщение на Комисията до Европейския парламент, Съвета, Европейския икономически и социален комитет и Комитета на регионите – Стратегия „От фермата до трапезата“ за справедлива, здравословна и екологосъобразна продоволствена система (COM/2020/381 final).